கேள்வி: சேமி உட்ஸ் பற்றி தகவல் சொல்.
பதில்: சாமுவேல் மோசஸ் ஜேம்ஸ் உட்ஸ் (Samuel Moses James Woods 13 ஏப்ரல் 1867 - 30 ஏப்ரல் 1931) ஓர் ஆத்திரேலியா வீரர் ஆவார். இவர் ஆத்திரேலியத் துடுப்பாட்ட அணி, இங்கிலாந்து துடுப்பாட்ட அணி ஆகிய இரண்டு அணிகளுக்காவும் தேர்வுத் துடுப்பாட்டப் போட்டிகளில் விளையாடியுள்ளார். இரக்பி யூனியனில் இங்கிலாந்து அணிக்காக பதின்மூன்று முறை விளையாடியுள்ளார். இதில் ஐந்து முறை தலைவராக இருந்தார். இவர் இங்கிலாந்தில் கால்பந்து கூட்டமைப்பு, வளைதடிப் பந்தாட்டம் ஆகிய இரண்டிலும் மாவட்ட அளவிலான போட்டிகளில் விளையாடினார். துடுப்பாட்டத்தினை முதன்மையாகக் கொண்ட இவர் இருபத்தி நான்கு ஆண்டு வாழ்க்கையில் நானூறு முதல் தரத் துடுப்பாட்டம் போட்டிகளில் விளையாடினார். இந்தப் போட்டிகளில் பெரும்பாலானவை 1894 முதல் 1906 வரை இவர் தலைவர் (துடுப்பாட்டம்) இருந்த சோமர்செட் துடுப்பாட்ட அணிக்காக விளையாடினார்.A. A. Thomson, ''Cricketers of My Time'', 1967, p. 160.
கேள்வி: சேமி உட்ஸ் - இங்கிலாந்தில் கல்வி என்பது என்ன?
பதில்: இவருக்கு 16 வயதாக இருந்தபோது, உட்ஸின் தந்தை இவரையும் இவரின் தம்பி ஹாரிஸையும் இங்கிலாந்தில் கல்வியைக் கற்பதற்காக அனுப்ப முடிவு செய்தார். பள்ளியில் இருந்தபோது, வூட்ஸ் நகரத் துடுப்பாட்டச் சங்கத்தில் விளையாடினார், மேலும் அந்த ஆண்டின் முடிவில் வெளியிடப்பட்ட மட்டையாட்ட சராசரிகளில் ஏழாவது இடத்தில் இருந்தார். அதில் அதிகபட்சமாக இறுதிவரை ஆட்டமிழக்காமல் 42 ஓட்டங்கள் எடுத்தார். 1884 ஆகத்து மாதம் இவர் பிரைட்டன் கல்லூரியில் சேர்ந்தார். மேலும் இரண்டு துடுப்பாட்டப் போட்டிகளில் விளையாடிய பிறகு, கால்பந்து கூட்டமைப்பு போட்டிகள் தொடங்கியது. கோடை காலத்தில் துடுப்பாட்டம் மற்றும் குளிர்காலத்தில் ரக்பி கால்பந்து விளையாடினார். சில வாரங்களுக்குப் பிறகு, இவர் பள்ளி, சசெக்ஸ் கவுண்டி கால்பந்து அணி ஆகிய இரண்டிற்கும் கோல் காப்பாளர் (காற்பந்துச் சங்கம்) விளையாடினார் .Jiggens (1997), p19.
கேள்வி: சேமி உட்ஸ் - பிற்கால வாழ்வு பற்றி நீங்கள் என்ன அறிந்துள்ளீர்கள்?
பதில்: இவரது துடுப்பாட்டத்தில் இருந்து ஓய்வு பெற்று நீண்ட காலத்திற்குப் பிறகும் இவர் சோமர்செட்டில் மிகவும் பிரபலமானவராகவும், நன்கு அறியப்பட்ட நபராகவும் இருந்தார். இவர் இறந்தபோது, டவுன்டன் துக்க நிலையில் இருந்தார். ஆர்.சி. ராபர்ட்சன்-கிளாஸ்கோ இவரைப் பற்றி : "நீங்கள் டவுண்டனைத் தெரிந்து கொள்ள விரும்பினால், ஒரு கோடை காலையில் போட்டிக்கு முன்பாக சாம் உட்ஸுடன் மைதானத்தைச் சுற்றி நடக்கவும். சாம், சோமர்செட்டின் காட்பாதர் ஆவார். "என எழுதினார் R.C. Robertson-Glasgow, ''46 Not Out'', first published by Hollis & Carter, 1948, p129 of the Sportsman's Book Club edition.